stanford-oval/wikipedia huggingface dataset:
הילד (סרט, 2000)
עלילה

הסרט עוקב אחר ראס דוריץ, יועץ תדמית מצליח אך שוחק בלוס אנג'לס בעל מערכת יחסים מתוחה עם אביו. בשובו הביתה, מספר ימים לקראת הגעתו לגיל 40, ראס מוצא מטוס צעצוע במרפסת שלו ובפנים ילד מוזר, שאחריו הוא רודף ברחובות.
לאחר שראה את הילד נכנס למסעדה, ראס לא מוצא ממנו סימן בפנים. כשהוא חושב שהוא הוזה, הוא מבקר אצל פסיכיאטר, אבל מוצא את אותו ילד על הספה שלו אוכל פופקורן וצופה בטלוויזיה כשהוא חוזר הביתה. הילד אומר שקוראים לו ראסטי ושהוא בדיוק חיפש את מטוס הצעצוע שלו.
כשראה דמיון, ראס משווה זיכרונות וכתמי לידה ומבין שראסטי הוא למעשה עצמו כילד. לאחר שחקר את ראס, ראסטי אומר לו, "אני גדל להיות לוזר". ראסטי חולם להחזיק כלב בשם צ'סטר ולהטיס מטוסים, אבל ראס ויתר על החלומות האלה.
איימי, שותפתו לעבודה של ראס, חושבת שראס וראסטי הם אב ובן ומאשימה אותו בכך שהוא אבא מכה. ראסטי מבטיח לה שהוא לא בנו ומפציר בראס לספר לה את האמת, אבל הוא חושב שהיא לעולם לא תאמין להם. איימי מבינה את האמת תוך כדי צפייה בשניים מתווכחים, מכיוון שהם כמעט זהים.
בתגובה לשאלותיו של ראסטי לגבי איך הוא הפך לראס, הוא מספר לו על המלגה שלו לאוניברסיטת קליפורניה בלוס אנג'לס ועל כך שעבד שש שנים כדי לקבל תואר שני ולשנות את עצמו למי שהוא. ראסטי מבין את תפקידו של ראס כיועץ תדמית כדי להכשיר אנשים להעמיד פנים שהם מישהו אחר.
ראס מבטל את הפגישות שלו ומבלה את היום עם ראסטי, כמו כן הוא מנסה להבין מה מהעבר צריך לתקן כדי להחזיר אותו הביתה. כשהוא נוהג דרך מנהרה, ראס נזכר בקרב שהתרחש בבית ספר עם כמה בריונים שהתעללו בכלב בעל שלוש רגליים. הם יוצאים מהמנהרה אל יום הולדתו השמיני של ראסטי ב-1968.
ראס עוזר לראסטי לנצח בקרב ולהציל את הכלב, אבל מבין שזה היה רק המחצית הראשונה של החוויה הקשה. אמו החולה הסופנית של ראסטי נקראה לקחת אותו מבית הספר הביתה, שם אביו כועס עליו על כך שנקלע לצרות וגרם לאמו ללחץ נוסף. ראסטי נשבר ואביו אומר לו בחומרה להתבגר, מה שגורם לראס להבין למה הוא כמו שהוא היום.
בבכי, ראס מבטיח לראסטי שהוא לא אחראי למות אמו, ושההתפרצות של אביו לא הייתה בגלל שהוא באמת האמין שראסטי אחראי, אלא פשוט בגלל שהוא פחד מהסיכוי לגדל אותו לבד.
הם חוגגים את יום הולדתם, אבל מבינים שהמאמצים שלהם לשנות את תוצאות היום נכשלו, שכן ההתפרצות של אביהם הותירה את ראסטי מצולק רגשית בשני המקרים. כשכלב בשם צ'סטר מברך את ראסטי, הם מגלים שהבעלים שלו הוא גרסה מבוגרת שלהם שיש לו מטוסים ויש לו משפחה עם איימי.
כשהבין שהמראה של ראסטי נועד לשנות את דרכיו שלו ולא של ראסטי, ראס מתכנן לראות את אביו ועם גור כלבים מבקר את איימי, שמזמינה אותו לביתה.
צוות השחקנים

| 0 | 1 | 2 |
| --- | --- | --- |
|  ברוס ויליס – ראסל מורלי "ראס" דוריץ  ספנסר ברסלין – ראסטי דוריץ  אמילי מורטימר – איימי  לילי טומלין – ג'נט  צ'י מקברייד – קני  חואניטה מור – סבתא של קני  ג'ין סמארט – דיידרה לפבר |  דנה אייבי – דוקטור סוזן אלכסנדר  ריילי מקלנדון – מארק  סטיב טום – ברוס, העורך דין  לארי קינג – עצמו  ג'רי ראיין – עצמה  ניק צ'ינלונד – עצמו  מת'יו פרי – מר ויויאן |  דניאל פון ברגן – סאם דוריץ  אסתר סקוט – קלריסה  מליסה מקארתי – מלצרית  אליזבת ארלן – גלוריה דוריץ  גארי ויקס – הבן של ראס |
קבלה > רווחים

בסוף השבוע הראשון להקרנתו בצפון אמריקה, הסרט הרוויח 12,687,726 דולר והיה הסרט הרביעי הכי נצפה לאחר "הפטריוט", "הסערה המושלמת" ו"מת לצעוק". כשהסרט הפסיק להיות מוקרן הוא הרוויח 69,691,949 דולר בצפון אמריקה ו-40,625,631 דולר במקומות אחרים, ובכך הביא את הסכום העולמי שלו ל-110,317,580 דולר, מול תקציב של 65 מיליון דולר.
קבלה > ביקורות

עם יציאתו לאקרנים הסרט קיבל ביקורות מעורבות מהמבקרים. אתר הביקורות "Rotten Tomatoes" הביא לסרט דירוג כולל של 49% על סמך 99 ביקורות, עם דירוג ממוצע של 5.30/10. על הסרט נכתב באתר "מבקרים מוצאים שהילד מתוק מדי והמסר של הסרט הוא פשטני בצורה מעצבנת". באתר הביקורות "Metacritic" לסרט יש ציון ממוצע משוקלל של 45 על סמך 32 ביקורות, מה שמעיד על "ביקורות מעורבות או ממוצעות". קהלים שנשאלו על ידי CinemaScore העניקו לסרט ציון ממוצע של "−A" בסולם +A עד F.
מבקר הקולנוע רוג'ר איברט מאתר "שיקגו סאן-טיימס" העניק לסרט 3 כוכבים מתוך 4, והבחין כי הסרט הוא "משל קטן ומתוק שמערב גבר וילד שעוזרים זה לזה להפוך לילד טוב יותר ולגבר טוב יותר". עוד הוא שיבח את משחקו של ויליס וציין שהוא מוכשר בתחומי הקומדיה, לאחר שהוא "מזוהה כל כך בקלות עם סרטי פעולה". מבקר הקולנוע איי. או. סקוט כתב בעיתון "הניו יורק טיימס" שברסלין חמוד אבל מעצבן.
קבלה > פרסים ומועמדויות

הסרט היה מועמד לשלושה פרסים, כאשר הוא זכה באחד מהם. ברסלין היה מועמד על תפקידו בסרט לפרס סאטורן בקטגוריית ההופעה הטובה ביותר של שחקן צעיר בטקס פרסי סאטורן ה-27, אך הפסיד לשחקן דבון סאווה שגילם את אלכס בראונינג בסרט "יעד סופי". כמו כן הוא זכה בפרס אמן צעיר בקטגוריית ההופעה הטובה ביותר בסרט עלילתי - שחקן צעיר בגיל עשר ומטה בטקס פרסי אמן צעיר ה-22. הסרט באותו טקס היה מועמד גם לקטגוריית סרט המשפחה העלילתי הטוב ביותר - קומדיה, אך הפסיד לסרט "הגרינץ'".
| שנה | פרס | קטגוריה | מועמדים | תוצאה |
| --- | --- | --- | --- | --- |
| 2001 | פרס סאטורן | ההופעה הטובה ביותר של שחקן צעיר | ספנסר ברסלין | מועמדות |
| 2001 | פרס אמן צעיר | ההופעה הטובה ביותר בסרט עלילתי - שחקן צעיר בגיל עשר ומטה | ספנסר ברסלין | זכייה |
| 2001 | פרס אמן צעיר | סרט המשפחה העלילתי הטוב ביותר - קומדיה | — | מועמדות |
הערות שוליים

↑  הילד, באתר סרט
↑   "הילד", במסד הנתונים Box Office Mojo (באנגלית)
↑  "הילד", באתר ביקורות הסרטים Rotten Tomatoes (באנגלית)
↑  הילד, באתר Metacritic
↑  CinemaScore
↑  רוג'ר איברט, Disney's The Kid, באתר שיקגו סאן-טיימס, 7 ביולי 2000
↑  The New York Times Film Reviews 1999-2000, דצמבר 2001
11א'

11א' הוא אלבום מוזיקה פרי שיתוף פעולה של ברי סחרוף ורע מוכיח.
האלבום מכיל 11 קטעים ששילבו בין האלקטרוניקה של מוכיח לרוק של סחרוף.
שבוע לפני צאת האלבום לחנויות, הוא הוצע להורדה בתשלום באינטרנט ונרכש בכ-800 עותקים בתוך שבוע. השיר "רחוק ממך" מכיל קטע מהשיר "השתדלות" שחיברה דליה רביקוביץ שאותו מקריאה יהודית רביץ.
שם האלבום

רוב האלבום הוקלט ברחוב המכבי 11 א'.
באלבום יש 11 שירים
האלבום יצא 11 שנה לאחר האלבום "סימנים של חולשה", בו היה שיתוף הפעולה הראשון בין סחרוף למוכיח
כשנתיים לפני הוצאת האלבום דורג האלבום "סימנים של חולשה" במקום ה-11 בדירוג "100 האלבומים הגדולים" של ynet
קונספט האלבום והקשר לסימנים של חולשה

אלבום זה הוא המשך ישיר של האלבום סימנים של חולשה וזה בא לידי ביטוי באופיו של האלבום, ובאי ההפצה שלו לכלי התקשורת:
11א' הוא למעשה אלבום האולפן הראשון בו ברי סחרוף ורע מוכיח משתפים פעולה באופן מלא מאז סימנים של חולשה.
האלבום נפתח בשיר "אל נעלמים" שבו מתואר מצב של אי סיפוק "די לא יכול יותר איתי, לוקח את מקל הנדודים, שוכח את כל מה שמוכר".
ורצון לחזור למקורות "שומע קול רחוק, תקן אותי תקן עכשיו". כלומר, השיר הראשון מתאר דחף ותשוקה לחזור אל המקורות.
בשיר השני "רוח חדשה" מתואר המצב העכשווי ובמקביל מה יהיה אופיו של האלבום "הגולה תל אביב יושבת על נהר כבר..." "לב האבן הופך לב בשר."
האלבום נחתם בשיר "הדרך" שבעצם מסכם את המסע של האלבום, ומסביר שלכל מסע יש סוף.
בנוסף, באלבום קיימים אזכורים רבים מהאלבום סימנים של חולשה "תבואי אליי עכשיו שוב לחשת" (מדבר מהלב, אזכור ל"הזיות").
"שמע שמע" (רוח חדשה, אזכור לרעש לבן).
שירי האלבום

המוזיקה לשירים הולחנה על ידי ברי סחרוף ורע מוכיח.
| מס' | שם | מילים | משך |
| --- | --- | --- | --- |
| 1. | אל נעלמים  | ברי סחרוף, דן תורן | 03:25 |
| 2. | רוח חדשה  | ברי סחרוף, דן תורן | 04:57 |
| 3. | קצב ועצב  | ברי סחרוף, רע מוכיח | 05:14 |
| 4. | בואי נרקוד  | ברי סחרוף, רע מוכיח | 03:59 |
| 5. | מדבר מהלב  | רע מוכיח | 03:43 |
| 6. | כל הפיל  | רע מוכיח | 03:24 |
| 7. | מדגסקר  | ללא | 04:17 |
| 8. | רחוק ממך  | רע מוכיח   דליה רביקוביץ | 04:44 |
| 9. | לא שוכח  | ברי סחרוף | 03:48 |
| 10. | ים המלח  | ללא | 04:23 |
| 11. | הדרך  | ברי סחרוף, רע מוכיח | 04:01 |
| משך כולל: | משך כולל: | משך כולל: | 45:55 |
משתתפי ההפקה

ברי סחרוף - שירה, לחנים, גיטרות, קלידים.
רע מוכיח - לחנים, שירה, הפקה מוזיקלית, פסנתר, קלידים, תכנותים, סמפלר, תופים.
תם מוכיח - בס.
יהודית רביץ - שירה וקריאה בשיר "רחוק ממך".
אבי ליבוביץ - טרומבון ב"מדבר מהלב".
שלומציון קינן - קולות ב"קצב ועצב".
רביעיית מיתרים בשיר "לא שוכח":
ניר יועד - צ'לו.
הדר כהן - כינור ראשון.
שי גליק - ויולה.
יוג'ין פובולובסקי - כינור שני.
הערות שוליים

↑  גבע קרא עוז, רחוק מהעין, קרוב אל הלב, באתר ynet, 29 במרץ 2005
↑  מערכת וואלה! NEWS‏, 11.11.11: היצירות התרבותיות הגדולות - אושן 11, 11א' של ברי סחרוף ועוד, באתר וואלה, 11 בנובמבר 2011
↑  ארי קטורזה וגבע קרא עוז, מקומות 11–19, באתר ynet, 23 באוקטובר 2003
| ברי סחרוף |
| --- | --- | --- |
| אלבומים | הכל או כלום • סימנים של חולשה • חם על הירח • נגיעות • האחר • 11א' • אבן גבירול, אדומי השפתות • אתה נמצא כאן • ליקוטים • היא הופיעה כמו הרוח • בדל של אור |  |
| אלבומי הופעה | ברי סחרוף בהופעה 1993–2002 • אקוסטי |  |
| פסקולים לסרטים | קלרה הקדושה • בסמה מוצ'ו • Made in Israel • תומר והשרוטים • חוכמת הבייגלה |  |
| מיני אלבומים | יומולדת |  |
| הרכבים | מינימל קומפקט • פורטיסחרוף • פוריין אפייר |  |
| --- | --- |
בקרת זהויות :  MusicBrainz release group: 6f28794c-8b00-3d21-8e06-9bb6ce55975f
פרס גרוס למצוינות באנימציה

| --- | --- |
 מיקום הטקס:  פסטיבל אנימיקס במסגרת "אסיף", פסטיבל שנתי לאנימציה, קומיקס וקריקטורה
 מדינה:  ישראל 
 הגוף המעניק:  משפחת גרוס
 תקופת הפרס:  2008–הווה (כ־16 שנים) 
 נקרא על שם:  יורם גרוס
 
פרס גרוס למצוינות באנימציה הוא פרס המוענק בכל שנה ליוצר אנימציה ישראלי אשר הביא אל האנימציה מצוינות יוצאת דופן והוכיח עשייה לאורך זמן.
הפרס בסכום של 10,000 ש"ח תרומת משפחת גרוס, לזכרו של יורם גרוס, מחלוצי האנימציה בישראל.
מטרת הפרס היא לעודד יוצרים להמשך יצירה עצמאית ואישית, ובכך לקדם את האנימציה בישראל. זו הזדמנות של יוצרי אנימציה להוקיר את עבודתם של חבריהם למקצוע. מתוך תקווה שהפרס יושקע ביצירה עצמאית הבאה. אנימטורים מוזמנים להגיש הצעות למועמדים לפרס לוועדת השיפוט והם נבחרים על ידי ועדה מקצועית.
הפרס מוענק בפסטיבל אנימיקס במסגרת אירוע אסיף. זהו פסטיבל שנתי לאנימציה, קומיקס וקריקטורה, המתקיים מדי קיץ בתל אביב.
רשימת הזוכים בפרס

| שנה | הזוכה | חברי ועדת הפרס |
| --- | --- | --- |
| 2008 | יוני גודמן |  |
| 2009 | יוסי אבולעפיה |  |
| 2010 | אבי עופר |  |
| 2011 | "Lose This Child" של יובל ומרב נתן |  |
| 2012 | שרון גזית |  |
| 2013 | מיכאל רוזנוב |  |
2014: 
| 2015 | אסף בן ארוש |  |
| 2016 | דניאלה שרר | דודו שליטא, אסף בן ארוש, יעל ענבר |
| 2017 | עפרה קובלינר | דודו שליטא, יעל ענבר, דניאלה שרר |
| 2018 | אורי טור | דודו שליטא, עפרה קובלינר, יעל ענבר |
| 2019 | שחף רם | דודו שליטא, אורי טור, יעל ענבר |
| 2020 | ערן היללי | דודו שליטא, יעל ענבר, שחף רם |
| 2021 | צור אדרי | יעל ענבר, נעם נדב, ערן היללי |
| 2022 | אוסי ולד |  |
| 2023 | מור ישראלי |  |
הערות שוליים

↑  קול קורא להגשת מועמדים לפרס גרוס 2016, באתר אסיף, 2016
↑  האירוע השנתי של יוצרי האנימציה בישראל שנעשה עם ועבור הקהילה
↑  פרס יורם גרוס 2016 מוענק לדניאלה שרר, באתר אסיף, 2016
↑  2017 – המתמודדים והזוכים, באתר מונפש, מגזין אנימציה
↑  אורי טור, זוכה פרס גרוס לשנת 2018 באתר פייסבוק
↑  שחף רם נבחר לקבל את מענק פרס גרוס לשנת 2019 באתר פייסבוק
↑  ערן היללי זכה בפרס "גרוס" לאנימציה לשנת 2020, באתר בכיוון הרוח
↑  מור ישראלי במנשר לאמנות
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
קובנה הולדברוק-סמית'

| --- | --- |
אין תמונה חופשית
 לידה:  23 באוגוסט 1977 (בן 47) אקרה, גאנה 
 מדינה:  גאנה, הממלכה המאוחדת 
 מקום לימודים:  בית הספר למשחק של גילפורד 
 פרסים והוקרה:  חבר במסדר האימפריה הבריטית 
 פרופיל ב-IMDb
 
קובנה הולדברוק-סמית' (באנגלית: Kobna Holdbrook-Smith; נולד ב-23 באוגוסט 1977) הוא שחקן קולנוע, טלוויזיה ותיאטרון בריטי יליד גאנה.
ביוגרפיה

הולדברוק-סמית' נולדה באקרה בירת גאנה. הוא גדל בפרימלי שבסארי באנגליה, שם חי עם הוריו ואחיו. הוא למד בבית הספר למשחק גילדפורד וסיים את לימודיו בשנת 2000.
קריירת המשחק של הולדברוק-סמית' החלה בשנת 2002 כשיחק בתפקיד אורלנדו פיגס בפרק "Everyone's Child" בסדרה "השופט ג'ון דיד". מאז הופיע בסדרות טלוויזיה כגון "הממלכה הקטנה", "Star Stories" (בשנים 2006 עד 2008), "Taking the Flak", "הולבי סיטי", "Sirens", "הגלימה", "האב בראון", "The Last Panthers", הספין-אוף "Class", דרמת הפשע "Dark Heart" והסדרה "נפרדנו כך".
ב-2005 הופיע בתפקיד הראשי הראשון בתיאטרון, כשגילם את קן במחזה "Playboy of the West Indies" מאת מוסטפא מאטורה בתיאטרון טריסייקל. בהמשך כיכב בעונה האפריקאית-אמריקאית של התיאטרון והופיע במחזות "Walk Hard" מאת אברם היל, "Fabulation" מאת לין נוטייג וב-"Gem of the Ocean" מאת אוגוסט וילסון. ב-2006 שיחק הולדברוק-סמית' בתפקיד ליווי במחזה "הבלוז של מא רייני" מאת אוגוסט וילסון בתיאטרון מנצ'סטר רויאל אקסצ'נג'. אחרי ארבע שנים גילם את הרלד לומיס במחזה "Joe Turner's Come and Gone" מאת אוגוסט וילסון בתיאטרון יאנג ויק.
ב-2007 הופיע הולדברוק-סמית' לראשונה בתיאטרון הגלוב במחזה "עמל אהבה לשווא". בהמשך אותה שנה שיחק במחזה השייקספירי בתיאטרון הלאומי של קוריאה בסיאול. הופעת הבכורה שלו בתיאטרון המלכותי הלאומי הייתה ב-2009, ומאז כיכב בארבע הפקות נוספות בתיאטרון, שהבולטת בהן הייתה במחזה "אדוארד השני" בתפקיד מורטימר. ב-2015 גילם את לארטס במחזה "המלט" בכיכובו של בנדיקט קמברבאץ' שהועלה בתיאטרון ברביקן. המחזה שודר לבתי הקולנוע כחלק מתוכנית "התיאטרון הלאומי בשידור חי".
ב-2016 שיחק הולדברוק-סמית' שוב לצדו של בנדיקט קמברבאץ' בשובר הקופות של מארוול "דוקטור סטריינג'". ב-2017 גילם את הבלש קריספוס אלן בסרט "ליגת הצדק" של DC קומיקס. באותה שנה כיכב בסרט הילדים "פדינגטון 2", ובתפקיד האב אמרי בסרט האימה "סיפורי רוחות". ב-2018 שיחק בתפקיד אוליבר במותחן "הנוסע", וגילם את פריי / ויזל בסרט "מרי פופינס חוזרת" של חברת וולט דיסני.
הולדברוק-סמית' השתתף בתסכיתי דרמה של רדיו ה-BBC בהם "Judas" ו-"On Her Majesty's Secret Service". עוד הוא ידוע כקריין בספרי שמע בהם סדרת ספרי "Rivers of London" מאת בן אהרונוביץ'.
הולדברוק-סמית' הופיע במחזמר "טינה" בתפקיד אייק טרנר שהוצג בתיאטרון אולדוויץ'.
ב-2020 הוענק להולדברוק-סמית' תואר חבר מסדר האימפריה הבריטית (MBE) על תרומתו לתחום הדרמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | דאבל | שומר / רופא |  |
| 2015 | המלט | לארטס |  |
| 2016 | דוקטור סטריינג' | תרפיסט |  |
| 2017 | סיפורי רוחות | האב אמרי |  |
| 2017 | ליגת הצדק | קריספוס אלן |  |
| 2017 | פדינגטון 2 | Warden Walker |  |
| 2018 | הנוסע | אוליבר |  |
| 2018 | מרי פופינס חוזרת | פריי / ויזל | דיבוב |
| 2018 | גוון | דוקטור רן |  |
| 2023 | וונקה |  |  |
| 2024 | דירה 7א | בי ג'יי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | השופט ג'ון דיד | Judge John Deed | אורלנד פלגס | בפרק "Everyone's Child" |
| 2003 | חדר מיון | Casualty | השוטר רידוק | בפרק "Never Judge a Book" |
| 2003 |  | Absolute Power | עיתונאי | בפרק "Burn and Crash" |
| 2004 | הממלכה הקטנה | Little Britain |  | סדרת טלוויזיה (2 פרקים) |
| 2004 | הולבי סיטי | Holby City | לי הולדן | בפרק "One More Chance" |
| 2005 |  | Family Affairs | הקצין קנדי | סדרת טלוויזיה (פרק אחד) |
| 2005 |  | According to Bex | ווקס פופס | תפקיד חוזר |
| 2005 |  | Mike Bassett: Manager | קרלטון דוס | תפקיד ראשי |
| 2006 |  | Pulling | אבא של ג'ו | סדרת טלוויזיה (פרק אחד) |
| 2006–2008 |  | Star Stories | תפקידים שונים | סדרת טלוויזיה (8 פרקים) |
| 2007 |  | The Bill | ברונו המונד | בפרק "Code of Silence" |
| 2007 |  | The Whistleblowers | אח | בפרק "Pandemic" |
| 2007 |  | Katy Brand's Big Ass Show |  | סדרת טלוויזיה (פרק אחד) |
| 2009 |  | Whatever It Takes | ניפמי | סרט טלוויזיה |
| 2009 |  | Taking the Flak | סיפורי | תפקיד ראשי |
| 2009 |  | PhoneShop | גרהם | בפרק "New Man: Pilot" |
| 2010 |  | Whites | ברנבי | סדרת טלוויזיה (פרק אחד) |
| 2011 |  | Roadkill | טומי | סרט טלוויזיה |
| 2011 | סירנות | Sirens | ריאן ביילי | תפקיד חוזר |
| 2011 | הולבי סיטי | Holby City | פול ג'יימס | סדרת טלוויזיה (2 פרקים) |
| 2012 | הגלימה | Silk | פול מקגוורן | סדרת טלוויזיה (פרק אחד) |
| 2013 | פרנקי | Frankie | מקס הול | סדרת טלוויזיה (פרק אחד) |
| 2013 | בית הקפה | The Café | ג'ייסון | סדרת טלוויזיה |
| 2014 |  | Turks & Caicos | קולין מייטיליס | סרט טלוויזיה |
| 2014 |  | Crackanory | קומנדר | בפרק "In Space No One Can Hear You Clean & the Weather Man" |
| 2014 |  | Agatha Raisin | הכומר גֶ'ז בלוקסבי | בפרק "The Quiche of Death" |
| 2015 | האב בראון | Father Brown | מרווין מוריס | בפרק "The Invisible Man" |
| 2015 | רציחות במידסומר | Midsomer Murders | רוב מיד | בפרק "The Dagger Club" |
| 2015 |  | The Last Panthers | ג'יימס דייוויס | מיני-סדרה |
| 2015 | קפיטל | Capital | משינקו | מיני-סדרה |
| 2016 | Class | Class | ג'ספר אדאולה | בפרק "Nightvisiting" |
| 2016 |  | Dark Heart | סמל בילוש דייב פולפורד | סדרת טלוויזיה (פרק אחד) |
| 2018-הווה | נפרדנו כך | The Split | גלן פיטרס | סדרת טלוויזיה (עונות 1&3); 10 פרקים |
| 2019 |  | Motherland | פול | סיטקום |
| 2021 | רצח בשישה חלקים | Ragdoll | ג'ואל שפטון | סדרת טלוויזיה (3 פרקים) |
| 2023 | נאשמים | Accused | דייוויד מינגו | פרק: "Kendall's Story" |
| 2024 | הכיסוי (אנ') | The Veil | ג'ונסון | מיני-סדרה |
הערות שוליים

↑  "Dramatic Need". Dramatic Need. נבדק ב-31 במאי 2018. {{cite web}}:  (עזרה)
↑  Ositelu, Tola (27 במאי 2017). "Dramatic Chameleon: An Interview with Kobna Holdbrook-Smith". Soul Culture. נבדק ב-28 באוגוסט 2018. {{cite web}}:  (עזרה)
↑  "Star Guests Lead Change Through the Arts Careers Event at GSA". gsauk.org. נבדק ב-31 במאי 2018. {{cite web}}:  (עזרה)
↑  "Alumni: Kobna Holdbrook-Smith". Guilford School of Acting. נבדק ב-16 בספטמבר 2019. {{cite web}}:  (עזרה)
↑  "Playboy of the West Indies, Tricycle Theatre, London". The Independent. נבדק ב-31 במאי 2018. {{cite news}}:  (עזרה)
↑  Afridiziak.com. "Kobna Holdbrook-Smith, Joe Turner's Come and Gone". Afridiziak Theatre News. נבדק ב-31 במאי 2018. {{cite web}}:  (עזרה)
↑  Doctor Strange (2016), נבדק ב-31 במאי 2018 {{citation}}:  (עזרה)
↑  Paddington 2 (2017), נבדק ב-31 במאי 2018 {{citation}}:  (עזרה)
↑  Marshall, Rob (25 בדצמבר 2018). "Mary Poppins Returns". Emily Blunt, Meryl Streep, Ben Whishaw. נבדק ב-31 במאי 2018. {{cite web}}:  (עזרה)
↑  "Episode 1, Judas, 15 Minute Drama – BBC Radio 4". BBC. נבדק ב-31 במאי 2018. {{cite web}}:  (עזרה)
↑  "On Her Majesty's Secret Service, Saturday Drama – BBC Radio 4". BBC. נבדק ב-31 במאי 2018. {{cite web}}:  (עזרה)
↑  "Kobna Holdbrook Smith on GoodReads". GoodReads. נבדק ב-22 ביולי 2018. {{cite web}}:  (עזרה)
↑  "Rivers of London audiobook by Ben Aaronovitch – Rakuten Kobo". Rakuten Kobo. נבדק ב-31 במאי 2018. {{cite web}}:  (עזרה)
↑  "CAST & CREATIVE". Tina Turner Musical Limited. נבדק ב-31 במאי 2018. {{cite news}}:  (עזרה)
↑  ""No. 63135"". The London Gazette.
↑  McPhee, Ryan (5 במרץ 2019). "2019 Olivier Award Nominations: London's Company and Come From Away Lead the Pack". Playbill (באנגלית). נבדק ב-2020-12-03. {{cite web}}:  (עזרה)
↑  Longman, Will (2019-09-19). "Shortlist for first Black British Theatre Awards 2019 announced". London Theatre Guide (באנגלית). נבדק ב-2020-12-03.
↑  "Shortlisted nominees announced for 2019 WhatsOnStage Awards". West End Wilma (באנגלית בריטית). 2018-12-05. נבדק ב-2020-12-03.
מואנה (סרט, 2026)

| --- | --- |
 מבוסס על:  הסרט "מואנה" מאת ג'ארד בוש
 בימוי:  תומאס קייל 
 הופק בידי:  דוויין ג'ונסון דני גרסיה היראם גרסיה ביאו פלין
 תסריט:  ג'ארד בוש, דנה לדוקס מילר 
 שחקנים ראשיים:  קתרין לאגאיה דוויין ג'ונסון ג'ון טואי פרנקי אדמס רנה אוון
 מוזיקה:  מארק מנקינה 
 צילום:  אוסקר פורה 
 מדינה:  ארצות הברית 
 חברת הפקה:  חברת וולט דיסני Seven Bucks Productions Flynn Picture Co.
 חברה מפיצה:  סרטי אולפני וולט דיסני
 הקרנת בכורה:  10 ביולי 2026
 שפת הסרט:  אנגלית 
 סוגה:  סרט מוזיקלי סרט הרפתקאות סרט פעולה
 דף הסרט ב־IMDb
 
מואנה (באנגלית: Moana) הוא סרט פנטזיה אקשן-הרפתקאות מוזיקלי אמריקאי עתידי בבימויו של תומאס קייל בבכורה עלילתית, שנכתב על ידי ג'ארד בוש ודנה לדוקס מילר, והופק על ידי דוויין ג'ונסון, היראם ודני גרסיה וביאו פלין. זהו עיבוד לייב אקשן לסרט ההנפשה של דיסני משנת 2016, מואנה, והסרט השלישי בזיכיון "מואנה" בסך הכל. בסרט מככבים קתרין לאגאיה בתפקיד מואנה ודוויין ג'ונסון שחוזר לתפקידו כמאווי.
הסרט יופץ לאקרנים על ידי סרטי אולפני וולט דיסני בארצות הברית ב-10 ביולי 2026.
שחקנים

קתרין לאגאיה בתור מואנה
דוויין ג'ונסון בתור מאווי
ג'ון טואי בתור צ'יף טואי
פרנקי אדמס בתור סינה
רנה אוון בתור סבתא טלה
הפקה > פיתוח

ב-3 באפריל 2023, הוכרז בערוץ היוטיוב הרשמי של דוויין ג'ונסון שגרסה מחודשת בלייב אקשן של מואנה (2016) נמצא בפיתוח בסרטי אולפני וולט דיסני, כאשר ג'ונסון מפיק לצד היראם ודני גרסיה עבור Seven Bucks Productions, וכן ביאו פלין עבור Flynn Picture Co., בעוד המדבבת הראשית של סרט ההנפשה אאולי'אי קרוואליו משמשת כמפיקה בפועל. ג'ונסון ציין כי "הסיפור הזה הוא התרבות שלי, והסיפור הזה הוא סמל לחסד ולכוח הלוחם של עמנו. אני עונד את התרבות הזו בגאווה על עורי ובנשמתי, וההזדמנות הזו של פעם בחיים להתאחד עם מאווי, בהשראת המאנה והרוח של סבי המנוח, הצ'יף הגבוה פיטר מאיוויה, הוא אחד שנכנס לי עמוק מאוד... אין עולם טוב יותר לכבודנו הסיפור של העם שלנו, התשוקה שלנו והמטרה שלנו מאשר דרך תחום המוזיקה והריקוד, שהוא הליבה של מי שאנחנו כעם פולינזי." שון ביילי, נשיא ההפקה של דיסני לייב אקשן באותה תקופה, הודה שלמרות שחלפו רק שבע שנים מאז יציאת סרט ההנפשה לאקרנים, חגיגת יום השנה ה-100 של דיסני תרמה להחלטה לעשות את הסרט מחדש כל כך מהר.
הפקה > ליהוק

ב-31 במאי 2023 הוכרז תומאס קייל כבמאי הסרט. הליהוק היה צפוי להתחיל בהמשך השנה, אך הושעה עד 8 בנובמבר 2023, עקב שביתת אמני הטלוויזיה והרדיו בשנת 2023. בפברואר 2024, ג'ונסון הצהיר כי שחקנית לוהקה לתפקיד הראשי, אך השחקנית תישמר בחסות לעת עתה. ביוני הצטרפו לצוות השחקנים קתרין לאגאיה, ג'ון טואי, פרנקי אדמס ורנה אוון, כשג'ארד בוש ודנה לדוקס מילר כתבו את התסריט.
הפקה > צילומים

שלב הצילום העיקרי החל ב-2 באוגוסט 2024, בהוואי ובאטלנטה, תחת שם העבודה Canon. הצילומים היו אמורים קודם לכן להתחיל ביוני 2024 תחת כותרת העבודה Motorheads. זה היה אמור להתחיל במקור באוקטובר 2023, אך נדחה ל-2024 עקב שביתת אמני הטלוויזיה והרדיו. אוסקר פאורה ישמש כצלם קולנוע.
הפצה

הסרט אמור לצאת לאקרנים ב-10 ביולי 2026, במקביל ליום השנה ה-10 ליציאת הסרט המקורי. הסרט היה אמור לצאת במקור ב-27 ביוני 2025, אך בעקבות ההכרזה על הסרט מואנה 2, הוא נדחה למועד הנוכחי כתוצאה מהפער של שמונה חודשים בין שני הסרטים.
ראו גם

מואנה
מואנה 2
מואנה (דמות)